อยากสอบถามค่ะผู้หญิงสามารถเป็นประจำเดือน 2ครั้งต่อ 1เดือนได้มั้ยคะ
หากประจำเดือนมาวันที่ 11 ส.ค. และมาอีกครั้งในวันที่ 27 ส.ค. เท่ากับมีระยะห่าง 16 วัน ถือว่าระยะห่างที่สั้นกว่าปกติ ซึ่งอาจเกิดได้จาหลายสาเหตุ เช่น1. การตั้งครรภ์ที่ผิดปกติ เช่น แท้งคุกคาม2. จากการใช้ยาฮอร์โมนต่างๆ รวมถึงยาสตรี ยาสมุนไพร อาหารเสริมต่างๆ3. การใช้ยาบางอย่าง เช่น ยาป้องกันการแข็งตัวของเลือด ยาต้านเศร้า เป็นต้น4. มีการอักเสบติดเชื้อในโพรงมดลูก แต่มักมีตกขาวผิดปกติและอาการปวดท้องน้อยร่วมด้วย และหากไม่เคยมีเพศสัมพันธ์ ก็ไม่ใช่สาเหตุ5. ความผิดปกติที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ เยื่อบุโพรงมดลูกเจริญผิดที่ มะเร็งเยื่อบุโพรงมดลูก เป็นต้น แต่มักพบในหญิงวัยกลางคนขึ้นไป6. มีโรคในระบบอื่นๆ เช่น มีภาวะเกร็ดเลือดต่ำ มีภาวะไทรอยด์ฮอร์โมนต่ำ เป็นต้นหากไม่ได้เกิดจากสาเหตุต่างๆ เหล่านี้ อาจเกิดจากการการทำงานของรังไข่ที่ไม่สมบูรณ์ การผลิตฮอร์โมนของรังไข่ไม่เป็นไปตามปกติหากมีเพศสัมพันธ์ ควรตรวจหาการตั้งครรภ์ดูเป็นอันดับแรก หากตรวจไม่พบ ก็ให้สังเกตประจำเดือนในรอบต่อๆ ไปก่อน หากยังคงมีระยะห่างน้อยกว่า 21 วัน แนะนำควรไปพบสูติ-นรีแพทย์เพื่อตรวจหาสาเหตุค่ะ หากตรวจไม่พบโรคต่างๆ แพทย์จะให้ยาปรับฮอร์โมนมาทาน เพื่อให้ประจำเดือนมาเป็นปกติค่ะ